|  |
| --- |
| PRITARTA |
| Klaipėdos miesto savivaldybės |
| tarybos 2021 m. balandžio 29 d. |
| sprendimu Nr. T2-96 |

**BIUDŽETINĖS ĮSTAIGOS KLAIPĖDOS MIESTO LENGVOSIOS ATLETIKOS MOKYKLOS 2020 METŲ VEIKLOS ATASKAITA**

**1. Įstaigos pristatymas.**

1.1. Biudžetinė įstaiga Klaipėdos miesto lengvosios atletikos mokykla, adresas, Taikos pr. 54, Klaipėda, tel. 8 (46) 310490, el. paštas [info@klaipedoslam.lt](mailto:info@klaipedoslam.lt), [www.klaipedoslam.lt](http://www.klaipedoslam.lt)**.**

1.2. Įstaigos vadovas Darius Raišutis, renginių organizatorius laikinai atliekantis direktoriaus funkcijas.

1.3. Darbuotojų ir pareigybių skaičius:

|  |  |  |  |
| --- | --- | --- | --- |
| Eil. Nr. | Pareigybės pavadinimas | Pareigybės lygis | Darbuotojų (etatų) skaičius |
| 1. | Įstaigos vadovas | A2 | 1 |
| 2. | Įstaigos vadovo pavaduotojai | A2 | 1 |
| 3. | Struktūrinių padalinių vadovai | A2 | - |
| 4. | Specialistai: | | |
| 4.1. | Renginių organizatorius | A2 | 2 |
| 4.2. | Sporto istorikas | A2 | 1 |
| 4.3. | Sporto instruktorius | A2 | 1 |
| 4.4. | Finansinės analizės specialistas | B | 0,5 |
| 4.5. | Prekių ir paslaugų pirkimų specialistas | B | 0,75 |
| 4.6. | Medicinos pagalbos specialistas | B | 1 |
| 5. | Kvalifikuoti darbuotojai | C | 2,5 |
| 6. | Darbuotojai | D | 13,5 |
| 7. | Pedagoginiai darbuotojai: | | |
| 7.1. | Treneriai | A2 | 15,25 |
| 7.2. | Metodininkas | A2 | 1 |
| Iš viso | |  | 40,5 |

*1.3.1. Mokinių skaičius (pildo švietimo įstaigos):*

|  |  |  |  |  |
| --- | --- | --- | --- | --- |
| Iš viso | 1–4 klasių | 5–8 klasių | 9–10 klasių | 11–12 klasių |
|  |  |  |  |  |

|  |  |  |  |
| --- | --- | --- | --- |
| Iš viso | Lopšelio grupių | Darželio grupių | Priešmokyklinių grupių |
|  |  |  |  |

*1.3.2. Sportuojančių asmenų skaičius (pildo sporto mokyklos):*

|  |  |  |  |  |  |  |
| --- | --- | --- | --- | --- | --- | --- |
| Iš viso | Neformalaus ugdymo | Pradinio rengimo | Meistriškumo ugdymo | Meistriškumo tobulinimo | Aukšto meistriškumo | Neįgaliųjų sporto |
| 402 | 72 | 171 | 50 | 92 | 9 | 8 |

|  |  |  |  |  |  |
| --- | --- | --- | --- | --- | --- |
| Jaunių ir jaunimo komandų, dalyvaujančių Lietuvos čempionatuose | Parengta sportininkų jaunių, jaunimo, suaugusiųjų nacionalinėms rinktinėms | Paruoštų olimpinių bei nacionalinių rinktinių narių | Olimpinių bei nacionalinių rinktinių narių, dalyvaujančių šalies ir tarptautinėse varžybose | Prizines vietas Lietuvos, Europos ir pasaulio čempionatuose užėmusių bei komandų | |
| sportininkų | komandų |
| - | 14 | 4 | Visi nariai dalyvauja | 100 | - |

**1.4. Patikėjimo teise valdomos patalpos:**

|  |  |
| --- | --- |
| Pastatai (nurodyti adresus) | Plotas (kv. m) |
| Lengvosios atletikos maniežas, Taikos pr. 54, LT 91183, Klaipėda | 5073,78 |

**1.5. Finansinė informacija:**

|  |  |  |  |  |
| --- | --- | --- | --- | --- |
| Finansavimo šaltinis | Lėšos (tūkst. eurų) | | | Pastabos |
| Planas (patikslintas) | Panaudota lėšų | Įvykdymas (%) |
| Savivaldybės biudžetas (SB) | 822,1 | 752,1 | 92% |  |
| Specialioji tikslinė dotacija (VB) |  |  |  |  |
| Įstaigos gautos pajamos (surinkta pajamų SP), iš jų: | 31,2 |  |  |  |
| Pajamų išlaidos (SP) | 20,7 | 15,0 | 73% |  |
|  |  |  |  |  |
| Projektų finansavimas (ES; VB;SB) | 0,4 | 0 |  |  |
| Kitos lėšos (parama 1,2 % GM ir kt.) | 822,1 | 752,1 | 92% |  |
| Iš viso |  |  |  |  |
| Kreditinis įsiskolinimas (pagal visus finansavimo šaltinius) 20xx m. sausio 1 d. | | | 1,084 |  |

**2. Įstaigos veiklos rezultatai (**veiklos tikslai, uždaviniai ir priemonės, rezultato vertinimo kriterijai ir pasiekti rezultatai):

|  |  |  |
| --- | --- | --- |
| **1. Tikslas - per sportą skatinti vaikų ir jaunimo saviraišką, rengti sportininkus, sugebančius deramai atstovauti Klaipėdos miestui ir Lietuvai** | | |
| **1.1. Uždavinys - teikti kokybiškas neformaliojo ir formalųjį švietimą papildančio sportinio ugdymo proceso organizavimo paslaugas** | | |
| Priemonės | Rezultato vertinimo kriterijai | Pasiekti rezultatai |
| 1.1.1.Sąlygų sportinio ugdymo organizavimui sudarymas | Etatų skaičius | 2020 m. pradžioje mokykla turėjo 39,5 etatus. Iš jų 15,25 sudarė trenerių etatai.  2020 m. pabaigoje mokykla turėjo 40,5 etatus. Iš jų 15,25 sudarė trenerių etatai. |
| Sportinių paslaugų teikimo sutarčių skaičius | Sudarytos 43 sportinių paslaugų teikimo sutartys. |
| 1.1.2. Mokyklos darbuotojų kvalifikacijos tobulinimas | Kvalifikacijos tobulinimo kursų skaičius | 2020 metasi Mokyklos pedagoginio personalo (trenerių) kvalifikacijos kėlimui organizuoti 9 mokymai įvairiomis temomis. Administracijos darbuotojai gilino kompetencijas 6 seminaruose/mokymuose. |
| **1.2. Uždavinys - sudaryti ugdytiniams sąlygas nuolat tobulinti sportavimo įgūdžius, pasirengti varžyboms ir siekti aukščiausių sportinių rezultatų** | | |
| Priemonės | Rezultato vertinimo kriterijai | Pasiekti rezultatai |
| 1.2.1. Įgūdžių tobulinimas ir varžybinio proceso organizavimas bei vykdymas | Sportuojančiųjų skaičius | Metų pradžioje mokykloje sportavo 370 ugdytiniai, metų pabaigoje - 402 |
|  | Šalies varžybose dalyvavusių skaičius | 264 sportininkai. |
|  | Iškovotų prizinių vietų skaičius | Iškovota 100 prizinių vietų Lietuvos čempionatuose: 20 vaikų čempionate (10 – pirmų vietų, 4 – antros vietos, 6 – trečios vietos); 25 jaunučių čempionate (5 – pirmos vietos, 12 – antrų vietų, 8 – trečios vietos); 28 jaunių čempionate (4– pirmos vietos, 17 – antrų vietų, 7 – trečios vietos); 11 jaunimo čempionate (5 – pirmos vietos, 3 – antros vietos, 3 – trečios vietos); 16 Lietuvos čempionatuose (10– pirmų vietų, 3– antros vietos, 3 – trečios vietos). |
|  | Dalyvavusiųjų tarptautinėse varžybose skaičius | Tarptautinėse lengvosios atletikos varžybose dalyvavo 57 sportininkai: 17– Pabaltijo mačuose; 40 sportininkai dalyvavo įvairiose kitose tarptautinėse varžybose. |
|  | Nacionalinių rinktinių narių skaičius | Nacionalinių rinktinių sąrašuose patvirtinta 14 įstaigos sportininkų. |
| 1.2.2. Sportininkų vasaros užimtumo stovyklos organizavimas ir vykdymas | Stovyklose dalyvavusių sportininkų skaičius | Vasaros poilsio ir sveikatingumo stovykloje dalyvavo 60 sportininkų. |
| 1.2.3. Mokomojo sportinio darbo organizavimas ir aptarnavimas ruošiant didelio meistriškumo sportininkus | Sportininkų skaičius | Didelio sportinio meistriškumo sportininkų skaičius išlieka stabilus – 9. |
| 1.2.4. Sporto prieinamumo didinimas | Neformalaus ugdymo grupių skaičius | Suformuotos 6 neformalaus ugdymo grupės. |
|  | Neįgaliųjų grupių skaičius | Suformuotos 2 neįgaliųjų ugdymo grupės. |
| **2. Tikslas – užtikrinti saugią ir sveiką ugdymosi aplinką** | | |
| **2.1.Uždavinys – gerinti ugdymosi aplinką, aprūpinti reikalingomis tam priemonėmis** | | |
| 2.1.1. Ilgalaikio turto įsigijimas ir atnaujinimas | Modulinė pakyla | Įsigyta |
| Nuožulnus keltuvas žmonėms su negalia | Įsigyta |
| Klientų srautų kontrolės sistema-turniketas | Įsigyta |
| Pakeliami garažo vartai | Įsigyta |
| 2.1.2. Dangos keitimas | 2250 kv. m. keitimas | Pakeista |
| 2.1.3. Sporto bazių poreikio, reikalingo ugdymosi procesui bei renginiams organizuoti užtikrinimas | Sporto bazių nuomos valandų skaičius ugdymosi procesui | 573 |
| Sporto bazių nuomos valandų skaičius renginiams | 14 |
| **3. Tikslas – Organizuoti sportinius renginius Klaipėdos mieste** | | |
| **3.1. Uždavinys – Sportinių renginių skaičiaus didinimas bei jų organizavimo kokybės gerinimas** | | |
| 3.1.1. Sportinių renginių organizavimas propaguojant sporto intensyvumą Klaipėdos mieste | Miesto tradicinių ir respublikinių renginių skaičius | 4 |
| „Sportas visiems“ renginių skaičius | 5 |
| Edukacinių projektų skaičius | 20 |
| 3.1.2.Sporto renginių organizavimas kartu su sporto šakų federacijomis ir atskiromis sporto šakomis | Sportinių renginių skaičius | 4 |

**3. Atlikti patikrinimai**, **auditai. Tikrinusių institucijų išvados.**

Klaipėdos miesto savivaldybės kontrolės ir audito tarnyba pagal Tarnybos 2021 metų veiklos planą vykdė atitikties auditą „Mokesčių už sportininko ugdymą surinkimas, administravimas ir naudojimas Klaipėdos miesto savivaldybės biudžetinėse sporto mokymo įstaigose“. Auditas pradėtas 2020 m. lapkričio 18 d., planuojamas baigti 2021 m. sausio 29 d. Audito metu vertinta, ar Savivaldybės biudžetinėse sporto mokymo įstaigose mokesčiai už sportininko ugdymą renkami, administruojami ir naudojami teisės aktų nustatyta tvarka. Audito laikotarpis 2019-01-01–2020-12-31. Audito ataskaita pateikta 2021-03-19.

Atlikus audito procedūras nustatyta, kad:

* Lengvosios atletikos mokyklos buhalterinės apskaitos registrų duomenimis mokinių įsiskolinimai įstaigai už ugdymo paslaugas sudarė: 2019-12-31 dienai – 2.535,16 Eur (316 skolininkų); 2020-12-31 dienai – 2.587,49 Eur (342 skolininkai), iš jų skolos, kurių apmokėjimo laikas pradelstas daugiau kaip 360 dienų – 1.636,75 Eur (139 skolininkai, 2014 – 2019 m. laikotarpiu). Mokinių skolų sumos už ugdymo paslaugas sudaro nuo 1,45 Eur iki 46,20 Eur. 2020-12-31 duomenimis, iš 342 sąraše esančių skolininkų 207 mokinių ugdymo sutartys dėl mokyklos nelankymo 2014 – 2020 m. direktoriaus įsakymais nutrauktos.
* Klaipėdos miesto savivaldybės administracija ir Įstaiga nesiėmė pakankamų priemonių valdyti įsiskolinimus už sportininkų ugdymą, todėl rekomenduojama KMSA kartu su savivaldybės sporto mokymo įstaigų vadovais sukurti procedūras, užtikrinančias tinkamą įsiskolinimų už sportininkų ugdymą išieškojimą ir šio proceso kontrolę.
* Įstaigoje už sportininkų ugdymą surinktos lėšos buvo naudojamos teisės aktuose nustatytiems tikslams – sporto šakų daliai inventoriaus įsigyti (sportinei aprangai, sportiniams apdovanojimams) ir vasaros užimtumo sporto stovykloms organizuoti bei vykti į varžybas ir joms organizuoti (transporto, apgyvendinimo, teisėjavimo paslaugoms; varžybų, turnyrų startiniams mokesčiams; dienpinigiams, maistpinigiams apmokėti).

**4. Problemos (sąlygotos vidaus ir išorės faktorių).**

Mokykla nuo 2017 m. sausio 2 d. neturi vadovo - nuo 2017 m. sausio 3d. iki 2019 gegužės 30 d. mokyklos laikinai vadovo funkcijas atliko pavaduotoja ugdymui Raimonda Murašovienė, nuo 2019 m. gegužės 31d. laikinai vykdyti vadovo funkcijas pavesta renginių organizatoriui Dariui Raišučiui.

Mokykla neturi leidimo-higienos paso ugdymo veiklos vykdymui. 2020 m. balandžio 8 d. Mokykla pateikė paraišką Nacionalinio visuomenės sveikatos centro Klaipėdos departamentui Nr. S-18 (reg. 2020-04-09, Nr. 1-41624) ir dokumentus leidimui-higienos pasui gauti. Departamentas, išnagrinėjęs prašymą, pateikė atsakymą, jog patalpų, adresu Taikos pr. 54, Klaipėda, kuriose vykdoma ugdymo veiklą, paskirtis yra sporto, todėl pagal Lietuvos Respublikos visuomenės sveikatos priežiūros įstatymo 21 straipsnio 7 dalies 4 punkto ir Leidimų-higienos pasų išdavimo taisyklių, patvirtintų Lietuvos Respublikos sveikatos apsaugos ministro 2010 m. liepos 13 d. įsakymu Nr. V-632 „Dėl leidimų-higienos pasų išdavimo taisyklių patvirtinimo“, 44.4 punkto nuostatas, leidimas-higienos pasas neišduodamas, jeigu patalpų, kuriose numatoma vykdyti ūkinę komercinę veiklą, paskirties pogrupis pagal Nekilnojamojo turto registro duomenis neatitinka ūkinės komercinės veiklos, kuriai prašoma leidimo-higienos paso. Statinių paskirties grupes ir pogrupius nustato Statybos techninis reglamentas STR 1.01.03:2017 „Statinių klasifikavimas“, patvirtintas Lietuvos Respublikos aplinkos ministro 2016 m. spalio 27 d. įsakymu Nr. D1-713 „Dėl statybos techninio reglamento STR 1.01.03:2017 „Statinių klasifikavimas“ patvirtinimo“. Vadovaujantis minėtu statybos techniniu reglamentu, patalpų paskirtis, norint gauti leidimą-higienos pasą ūkinei komercinei veiklai (ugdymo veikla) vykdyti , privalo būti mokslo arba pagal numatytas išimtis, paskirtis gali būti viešbučių, administracinė, prekybos, kultūros, poilsio, paslaugų.

Mokyklos sporto bazė – lengvosios atletikos maniežas – statytas prieš 44 metus, todėl būtinas kompleksinis pastato remontas (renovacija). Pateiktas prašymas Klaipėdos miesto savivaldybei dėl pastato renovacijos įtraukimo į miesto strateginius planus. Renovacijos metu (be energetinio efektyvumo didinimo) būtina spręsti klausimus dėl sporto patalpų ventiliacijos, pastato pritaikymo neįgalių poreikiams, administracinių patalpų insoliacijos, nebenaudojamų ūkinių patalpų pritaikymo sportavimui, pastato pamatų hidroizoliacijos, mokyklos sklype esančių aikštelių ir pėsčiųjų takų sutvarkymo.

Dėl kitų sporto šakų dominavimo tiek mieste, tiek šalyje lengvajai atletikai kaip sporto šakai skiriamas mažesnis dėmesys ir finansavimas. Ypač didelį dėmesį reikalinga atkreipti į didelio sportinio meistriškumo sportininkų rengimo proceso organizavimą ir finansavimą: treniruočių proceso vykdymas, išvykimas į varžybas ir (ar) treniruočių stovyklas, atstatomųjų priemonių poreikį, aprūpinimą treniruočių apranga, stipendijas bei kitokį finansinį skatinimą.

Atkreiptinas dėmesys, kad be vaikų ir suaugusiųjų neformaliojo švietimo, mokyklai pavestos papildomos funkcijos, susijusios su miesto prestižinių ir sportas visiems renginių organizavimu bei metodinio kabineto (Sportininkų namų –muziejaus) veiklos užtikrinimu. Siekiant tinkamai vykdyti pavestas funkcijas ir efektyvinti veiklą, tikslinga koreguoti įstaigos struktūra, numatant papildomus etatus pavestų funkcijų įgyvendinimui.

**5. Kitų metų veiklos prioritetai, tikslai ar kryptys.**

- mokyklos prestižo didinimas, teikiamų paslaugų kokybės gerinimas;

- darbuotojų kvalifikacijos kėlimas, kompetencijų ugdymas, motyvavimas;

- žmonių su negalia integracija per kūno kultūros ir sporto programas;

- sportuojančių vaikų skaičiaus didinimas, aukšto meistriškumo skatinimas;

- kokybiškas miesto sporto renginių organizavimas ir racionalus lėšų panaudojimas;

- miesto sporto renginių sklaida ir platesnis miesto bendruomenės įtraukimas į sporto bei edukacinius renginius;

- Klaipėdos sportininkų namų – muziejaus veiklos aktualizavimas ir efektyvinimas.

Renginių organizatorius

l. a. direktoriaus funkcijas Darius Raišutis